Gratuitous Sax & Senseless Violins

Gratuitous Sax & Senseless Violins er det sekstande studioalbumet til det amerikanske rockebandet Sparks. Det kom ut i 1994, seks år etter det førre albumet deira og markerte ein overgang til ein techno/eurobeat-inspirert stil, som gjorde dei populære i Tyskland.

Historie

Det førre albumet til Sparks kom ut i 1988, og medan han fekk fleire club-hittar i USA, hadde ikkje seld godt. Kritikarar hadde lunken til utgjevingane deira sidan Pulling Rabbits Out of a Hat i 1984. Medan dei marknadsførte Interior Design slo Sparks seg saman med den franske duoen Les Rita Mitsouko og gav ut singelen «Singing in the Shower» som vart ein moderat hit i Frankrike. Sparks tok så ein mellombels pause medan brørne brukte slutten av 1980-åra og byrjinga av 1990-åra på å konsentere seg om å lage film, særleg eit forsøk på å lage ein japansk manga-serie, Mai, The Psychic Girl, til ein film. Dei hadde håpa å få Tsui Hark til å regissere filmen med skodespelarinna og musikaren Christi Haydon som røysta til hovudrolla. Russell Mael møtte Haydon då han var interessert i ho då ho arbeidde i ein sminkebutikk. Den einaste erfaringa Haydon hadde var som mangeårig statist i TV-serien Star Trek: The Next Generation. Trass i at Tim Burton var interessert og dei arbeidde seks år på prosjektet, vart det ikkje noko av.

I gjekk 1993 Sparks i studio att og gav ut singelen «National Crime Awareness Week», og skreiv og produserte singelen «Katharine Hepburn» for Christi Haydon. Gratuitous Sax & Senseless Violins følgde i november året etter. Han vart produsert av duoen utan studiomusikarar. Albumet gjekk attende til den europeiske synthesizer-orienterte stilen frå No. 1 In Heaven. Men songane la vekt på popstruktur og kunne minne ein god del om Pet Shop Boys. Albumet vart marknadsført med ein turné der Christi Haydon spelte i lag med brørne på trommer, i tillegg til at ho var med i musikkvideoane deira. Det acappella tittelsporet «Gratuitous Sax» såg attende til den like korte opningssongen på albumet deira Propaganda frå 1994. «When Do I Get to Sing 'My Way'» var ein referanse til Frank Sinatra-songen «My Way».

Utgjeving
Gratuitous Sax & Senseless Violins vart det mest suksessrike albumet til Sparks i Tyskland, der han nådde 29. plassen og fekk tre hittar på den tyske singellista. Sjølv om albumet berre nådde 150. plassen på UK Albums Chart, gjorde singlane det godt nok til at dei igjen nådde topp 40, for første gongen sidan «Beat the Clock» i 1979. Den første singelen «When Do I Get to Sing 'My Way'» nådde sjuandeplassen i Tyskland, 38. plassen i Storbritannia (han vart gjeven ut på ny i mai 1995 og nådde då 32. plassen). Den andre singelen «When I Kiss You (I Hear Charlie Parker Playing)» nådde 61. plassen i Tyskland og 36. plassen i Storbritannia. Den siste singelen «Now That I Own the BBC» nådde 81. plassen i Tyskland og 60. plassen i Storbritannia.

«When Do I Get to Sing 'My Way'» og «When I Kiss You (I Hear Charlie Parker Playing)» gjekk òg inn på andre singellister i Europa og nådde høvesvis 9. og 24. plassen på den amerikanske Billboard Hot Dance Music/Club Play-lista.

Nyutgjevingar
Den japanske utgåva av albumet inkluderte «When I Kiss You (I Hear Charlie Parker Playing) (Bernard Butler's Mix)» som bonusspor. Albumet vart gjeve ut som den første i serien Sparks – The Collection i 2006 på gruppa sitt eige selskap, Lil' Beethoven Records. Denne nyutgjevinga hadde nytt plateomslag, ekstra platenotat og kom i eit digipak-omslag. 

Albumet kom ut igjen i 2019 ommastra med 31 ekstra spor.

Innhald

2019 Expanded Edition Plate to: Remixes / B-sides / Official Releases

2019 Expanded Edition Plate tre: Demos & Unreleased Tracks

Medverkande
 Russell Mael – vokal, produsent
 Ron Mael – klaverinstrument, produsent			
 Tsui Hark og Bill Kong – gjestevokal på «Tsui Hark»
 John Thomas – ekstra lydteknikar og miksing
 Steve Bates – ekstra lydteknikar og miksing
 Mark Stagg (for Pro-Gress og D.E.F.) – ekstra produsent på «(When I Kiss You) I Hear Charlie Parker Playing», «I Thought I Told You To Wait in the Car» og «Let's Go Surfing»
 Alan Fisch – lydteknikar på «(When I Kiss You) I Hear Charlie Parker Playing» og «I Thought I Told You To Wait in the Car»
 Linus Burdick – ekstra produsent på «Now That I Own The BBC», «Hear No Evil, See No Evil, Speak No Evil» og «Let's Go Surfing»

Salslister

Album

Singlar

«When Do I Get To Sing 'My Way'»

«When I Kiss You (I Hear Charlie Parker Playing)»

«Now That I Own The BBC»

Kjelder

Denne artikkelen bygger på «Gratuitous Sax & Senseless Violins» frå ,  den 28. april 2022. 
 oppgav desse kjeldene:

Sparks-album
Musikkalbum frå 1994
Album spelte inn i heimestudio